**REPUBLIKA SLOVENIJA**

**STROKOVNI SVET ZA ŠPORT**

Številka: 013–52/2017/

Datum: 28. 11. 2017

**S K L E P I**

**1. konstitutivne seje Strokovnega sveta Republike Slovenije za šport**

**(v nadaljevanju: svet)**

Datum seje: 28. 11. 2017, z začetkom ob 14:30 uri

Kraj seje: Sejna soba P 23-24 Ministrstva za izobraževanje, znanost in šport, na naslovu Masarykova 16, Ljubljana

**PRISOTNI**

ČLANI SVETA: dr. Franci Petek, Blaž Perko, dr. Marko Šibila, Marko Vavpetič, mag. Janez Sodržnik, mag. Peter Škerlj, Polonca Sladič, mag. Patrik Peroša, dr. Frane Erčulj, dr. Rado Pišot, dr. Gregor Jurak, Ivan Kukovič, dr. Edvard Kolar, Luka Steiner, Petra Robnik, Ivan Gerjevič, dr. Meta Zagorc

DRUGI VABLJENI: dr. Maja Makovec Brenčič – ministrica, dr. Boro Štrumbelj – Generalni direktor Direktorata za šport na Ministrstvu za izobraževanje, znanost in šport, Jože Zidar - predstavnik Slovenske tiskovne agencije ter Janez Kostanjevec - tajnik strokovnega sveta

**ODSOTNI**

ČLANI SVETA: /

DRUGI VABLJENI: /

Sklicatelj ustanovne seje sveta je bilo Ministrstvo za izobraževanje, znanost in šport.

Dr. Boro Štrumbelj je predstavil tajnika sveta, ki ga je imenovala ministrica, ter povabil dr. Meto Zagorc kot najstarejšo članico sveta k vodenju ustanovne seje in ji predal besedo.

Na 1. konstitutivni seje sveta so bili sprejeti naslednji sklepi:

***SKLEP 1/1:***

Člani sveta potrjujejo naslednji dnevni red 1. konstitutivne seje:

1. Potrditev predloga dnevnega reda
2. Potrditev predloga Poslovnika sveta
3. Volitve predsednika in podpredsednika sveta
4. Razno

***SKLEP 1/2:***

Svet soglasno sprejme Poslovnik sveta, katerega osnutek so člani sveta prejeli skupaj z vabilom na ustanovno sejo.

***SKLEP 1/3:***

Imenuje se volilna komisija v sestavi: Petra Robnik (predsednica volilne komisije), Polonca Sladič (članica volilne komisije) in dr. Rado Pišot (član volilne komisije).

***SKLEP 1/4:***

Za predsednika Strokovnega sveta Republike Slovenije za šport je izvoljen Luka Steiner.

Za podpredsednika Strokovnega sveta Republike Slovenije za šport je izvoljen Marko Vavpetič.

Predsednik in podpredsednik Strokovnega sveta Republike Slovenije za šport sta bila izvoljena z absolutno večino glasov vseh članov sveta.

Zapisal:

Janez Kostanjevec

Tajnik sveta

Luka Steiner

Predsednik sveta